Ellen DeGeneres

**Ellen Lee DeGeneres** (IPA: /dɨˈdʒɛnərəs/, **Elen Dedženeres**; rođena 26. januara, 1958.) je američka glumica, komičarka i voditeljka talk showa *[[The Ellen DeGeneres Show]]* za koji je dobila više Emmyja. Takođe je i članica žirija za *[[American Idol]]*.

DeGeneres je vodila program dodele Oscara, kao i Primetime Emmys. Kao filmska glumica pojavila se u filmovima *[[Mr. Wrong (film)|Mr. Wrong]]*, *[[EDtv]]* i *[[The Love Letter (film iz 1999.)|The Love Letter]]* i davala je glas za lik Dory u Disney-Pixarovom animiranom filmu *[[Finding Nemo]]*. Glumila je u dva sitkoma, *[[Ellen (TV serija)|Ellen]]* od 1994. do 1998. i u *[[The Ellen Show]]* od 2001. do 2002. Godine 1997, tokom četvrte sezone serije *Ellen*, DeGeneres je otkrila javnosti da je lezbejka u *[[The Oprah Winfrey Show]]*. Ubrzo zatim, njen lik u seriji, Ellen Morgan je isto saopstila terapeutkinji koju je glumila Oprah Winfrey i serija se na dalje bavila raznim LGBT temama. Dobila je dvanaest Emmy nagrada, kao i brojne druge nagrade za svoj profesionalni rad i rad u dobrotvorne svrhe.

## Biografija
DeGeneres je rođena i odrastala je u Merairieju u Louisiani, kao ćerka Betty Jane DeGeneres (née Pfeffer) i Elliotta DeGeneresa Ima jednog brata, Vanca DeGeneresa, koji je producent i muzičar. DeGeneres ima francusko, englesko, nemačko i irsko poreklo. Nakon razvoda svojih roditelja, DeGeneres se preselila sa majkom i njenim novim mužem u Atlantu u Texasu.

Nakon završetska srednje škole u Atlanti, maja, 1976, vratila se u Metairie, a zatim u New Orleans, gde je pohađala univerzitet, studirajući komunikacije. Nakon jedne godine napustila je studije i radila je u advokatskoj kancelariji. Imala je posao i kao prodavačica, konobarica, hostesa, šankerka i molerka. U svojim stand-upovima često crpe materijal iz svoje mladosti i radnog iskustva.

## Karijera
#### Stand-up komičarka
DeGeneres je započela svoju stand-up karijeru u malim klubovima i kafićima. Već 1981. bila je MC u Clyde's Comedy Club-u u New Orleansu. Kao svoje glavne uzore iz tog perioda Degeneres pominje Woody Allena i Steve Martina. Tokom ranih 1980-ih počinje da održava turneje po SAD-u, a Showtime je imenuje za "Najsmešniju osobu u Americi" 1982. godine. Godine 1986. pojavljuje se u *[[The Tonight Show]]*-u sa Johnny Carsonom, koji je povezuje sa Bonom Newhartom. Ona je prva žena komičarka koju je Carson pozvao na razgovor u programu nakon njenog nastupa.

#### Rani rad na ekranu
Njen rani televizijski i filmski rad tokom kasnih 1980-ih i ranih 1990-ih uključuje njene uloge u *[[Open House (TV serija)|Open House]]* i u filmu *[[Coneheads (film)|Coneheads]]*.

### Sitcom ''Ellen''

*[[Ellen (TV serija)|Ellen]]* je sitcom koji se emitovao u periodu 1994-1998 (u prvoj sezoni emitovao se pod nazivom *These Friends of Mine*).

*Ellen* je vrhunac gledanosti dostigao februara 1997. kada se Ellen DeGeneres outovala kao lezbejka u *[[The Oprah Winfrey Show]]-u*. Njen lik u seriji se takođe outovao u aprilu, saopštavajući svojoj terapeutkinji (koju je glumila Oprah Winfrey) da je lezbejka u epizodi pod nazivom *[[The Puppy Episode]]*. Ova epizoda bila je jedna od najgledanijih epizoda serije, ali kasnije epizode nisu uspele da dostignu taj rejting gledanosti i serija je konačno otkazana. Ellen je dobila Emmy nagradu za scenario za *The Puppy Episode*.

Nakon otkazivanja serije DeGeneres se vratila stand-up komediji i kasnije je postala uspešna voditeljka talk showa.

### ''Ellen's Energy Adventure''
DeGeneres je glumila u seriji filmova za show pod nazivom *[[Ellen's Energy Adventure]]*, koji je deo atrakcije i paviljona Universe of Energy u Disneyjevom svetu, Epcot. U filmu su glumili i Bill Nye, Alex Trebek, Michael Richards i Jamie Lee Curtis. Radnja se zasniva na tome što DeGeneres zaspi i probudi se u energetskoj verziji kviza *[[Jeopardy!]]*, gde igra protiv svojih starih protivnika, Curtisove i Einsteina. U sledećem filmu ona vodi edukativni program o energiji, zajedno sa Nyeom. Program je prvi put otvoren 15. septembra, 1996, godine, pod nazivom *Ellen's Energy Crisis*, ali je naziv brzo promenjen u pozitivniji: *Ellen's Energy Adventure*.

### ''The Ellen Show''
Posle outovanja Ellen nije nastupala 3 godine i svoju novu seriju *[[The Ellen Show]]* je počela da radi tek 2001. godine. Premda je njen lik bila ponovo lezbejka, ovo nije bila centralna tema sitkoma.

### ''Emmy Awars''
Iako njena nova serija nije imala komercijalnog uspeha, Ellen je dobila ponudu da bude domaćica dodele Emmy nagrada, koja se održavala nakon Napada 11. septembra. Ellen je u toku večeri doživela nekoliko ovacija, između ostalog i za izjavu: "Rekli su nam da nastavimo da živimo naše živote, jer raditi suprotno znači da su teroristi pobedili, i zaista, šta bi uznemirilo Talibane više od lezbejke koja nosi odelo pred prostorijom punom Jevreja?"

Godine 2005. DeGeneres je bila domaćica dodele Primetime Emmy nagrada, što se desilo tri nedelje nakon uragana Katrina. To je bio drugi put da je ona vodila program nakon nacionalne tragedije. DeGeneres je bila domaćica i na dodeli Grammy Awards, 1996. i 1997. godine.

### Pozajmljivanje glasa
DeGeneres je pozajmila svoj glas Dory, ribici sa gubitkom kratotrajne memorije, u Disney/Pixarovom crtanom filmu *[[Finding Nemo]]*, 2003. godine. Reditelj Andrew Stanton je rekao da je izabrao nju, jer ona "promeni temu pet puta pre nego što završi rečenicu". Film je doneo Ellen odlične kritike i nagradu Saturn za najbolju sporednu glumicu, kao i niz drugih nagrada. Takođe, pozajmila je glas psu u prologu filma *[[Dr. Dolittle (film)|Dr. Dolittle]]*.

### ''The Ellen DeGeneres Talk Show''
Septembra 2003. Ellen je počela da radi *[[The Ellen DeGeneres Show]]*. Ovaj talk show je dobio odlične kritike i veliku gledanost. Bio je nominovan za 11 Emmy nagrada za program u dnevnom terminu u svojoj prvoj sezoni, od kojih je dobio 4, uključujući i nagradu za najbolji talk show. Ovo je prvi show koji je proglašen najboljim već u prvoj sezoni, a istu nagradu osvajao je tri puta zaredom. U toku prve tri sezone show je dobio 25 Emmy nagrada. DeGeneres je poznata po tome što igra i peva sa svojom publikom na početku emisije i tokom reklama. Često daje nagrade i besplatna putovanja gledaocima u publici uz pomoć svojih sponzora.

Maja 2007, DeGeneres je morala da leži u krevetu zbog povrede, ali je nastavila da vodi show iz bolničkog kreveta. Gosti su ležali takođe u bolničkim krevetima.

Maja, 2009. godine, Degeneres je proslavila svoju hiljaditu epizodu, u kojoj su se pojavile poznate ličnosti kao što su Oprah, Justin Timberlake, Paris Hilton i drugi.

### Dodela Oscara 2007.
DeGeneres je izabrana u septembru da vodi ceremoniju 79. dodele Oscara, održane 25. februara, 2007. Ellen je prva javno deklarisana lezbejka ili gej osoba koja je vodila ovu ceremoniju. Ellen je dobila odlične kritike. Regis Philbin je rekao "jedina zamerka je što nije bilo dovoljno Ellen".

DeGeneres je niminovana za nagradu Emmy kao voditeljica prenosa dodele Oscara.

### Štrajk pisaca, 2007.
DeGeneres, kao i mnogi glumci/ce koji/e su i pisci/spisateljice, je članica Američke federacije televizijskih i radio umetnika (AFTRA) i Udruženja pisaca Amerike (WGA). Iako je u govorima podržavala štrajk, prešla je štrajkačku liniju dan nakon početka štrajka. Njeni predstavnici su izjavili da nije smela da prekrši ugovor ili da rizikuje da izgubi svoj termin na televiziji. U znak solidarnosti sa štrajkačima, DeGeneres je izostavljala monolog u svojoj emisiji, koji obično pišu pisci iz WGA-a. WGA ju je osuđivao, dok ju je AFTRA branio zbog prekida štrajka.

### ''American Idol''
DeGeneres je zamenila Paulu Abdul na mestu žirija u *[[American Idol|Američkom idolu]]*. DeGeneres je, prema saznanjima, potpisala ugovor za najmanje pet sezona. Na mestu članice žirija pojavila se 9. februara, 2010.

## Privatni život
DeGeneres je ima vezu sa Anne Heche koja je trajala par godina i bila je često tema u tabloidima. Posle nekoliko godina veze Heche je raskinula sa Ellen i udala se za muškarca. Posle toga, Ellen je bila u vezi sa glumicom, rediteljkom i fotografkinjom Alexandrom Hedison. Njih dve su se pojavile na naslovnoj strani The Advocate-a; ironično, njihova naslovna stana se pojavila pošto je njihov raskid bio objavljen novinarima. Od 2004. Ellen je u vezi sa glumicom Portia de Rossi. Nakon ukidanja zabrane istopolnih brakova u Kaliforniji, DeGeneres je objavila u svojoj emisiji da su de Rossi i ona verene.
 Njih dve su se venčale 16. avgusta, 2008. godine na ceremoniji održanoj u njihovoj kući sa devetnaest zvanica. Nakon Proposition 8, koji je ukinuo istopolne brakove u Kalifoniji, zakonski status njihovog braka je bio doveden u pitanje, ali je Vrhovni sud potvrdio brakove sklopljene pre 4. novembra, 2008.

Njih dve žive u kući na Beverly Hillsu, sa tri psa i četiri mačke i obe su veganke. Portia je septembra, 2010. godine promenila svoje prezime u DeGeneres.

Njen brat, Vance se pojavio u seriji *[[Ellen (TV serija)|Ellen]]*, 1994. godine.

Njena majka, Betty DeGeneres je u svojoj knjizi *Love, Ellen*, opisala da je u početku bila šokirana kada joj je Ellen rekla da je lezbejka, ali da je kasnije postala njena najveća podrška. Betty je članica PFLAG-a i učestvovala je u projektima Human Rights Campaign-a.

Godine 2007, *[[Forbes]]* je procenio njenu imovinu na US$65&nbsp;miliona.

## Rad

### Televizija

### Filmovi

### Knjige
* *My Point...And I Do Have One* (1995)
* *The Funny Thing Is...* (2003)
* *Seriously, I'm Kidding*

### Diskografija
* *[[Ellen Degeneres: Taste This|Ellen DeGeneres: Taste This]]*
* *[[The Ellen DeGeneres Show: DVDlicious]]*

## Nagrade
**[[Daytime Emmy Awards]]**
* 2007 Outstanding Talk Show, *[[The Ellen DeGeneres Show]]*
* 2007 Outstanding Talk Show Host, *[[The Ellen DeGeneres Show]]*
* 2006 Outstanding Talk Show, *[[The Ellen DeGeneres Show]]*
* 2006 Outstanding Talk Show Host, *[[The Ellen DeGeneres Show]]*
* 2006 Outstanding Special Class Writing, *[[The Ellen DeGeneres Show]]*
* 2005 Outstanding Talk Show, *[[The Ellen DeGeneres Show]]*
* 2005 Outstanding Talk Show Host, *[[The Ellen DeGeneres Show]]*
* 2005 Outstanding Special Class Writing, *[[The Ellen DeGeneres Show]]*
* 2004 Outstanding Talk Show, *[[The Ellen DeGeneres Show]]*

**[[Emmy Award]]s**
* 1997 Outstanding Writing in a Comedy Series, *[[Ellen (TV serija)|Ellen]]* (za "The Puppy Episode")

**[[People's Choice Awards]]**
* 2007 Favorite Daytime Talk Show Host 
* 2007 Favorite Funny Female Star
* 2006 Favorite Daytime Talk Show Host 
* 2006 Favorite Funny Female Star
* 2005 Favorite Daytime Talk Show Host
* 2005 Favorite Funny Female Star

**[[Kids Choice Awards]]**
* 2004 Favorite Voice from an animated movie, *[[Finding Nemo]]*

## Vanjske veze

* The Ellen DeGeneres Show's official website 
* Ellen's Blog
* 
* 
* DeGeneres talks about coming out experience 

## Reference